Birksted mottok flere ordener, dekorasjoner og medaljer for sitt virke under andre verdenskrig. Han er den eneste utenlandske borger som har mottatt det norske Krigskorset to ganger. Han ble tildelt den norske Krigsmedaljen «for å ha ydet Norges Forsvar store tjenester ved aktiv deltagelse i luftoperasjoner mot fienden gjennom lengre tid». Videre mottok han Haakon VIIs 70-årsmedalje og Deltagermedaljen med rosett. Birksted ble i 1946 utnevnt til kommandør med stjerne av St. Olavs Orden.